આ સિવાય અન્ય કોઈ બેટ્સમેન મોટી ઇનિંગ્સ રમી શક્યો નહોતો. મેચના પ્રથમ બોલ પર જ ન્યૂઝીલેન્ડનો ઓપનર રોંચી મૂર્તઝાનો શિકાર બન્યો હતો. ત્યાર બાદ એક તબક્કે ૪૬ રનના કુલ સ્કોર પર વિલિયમ્સન, એન્ડરસન જેવા સ્ટાર બેટ્સમેન પણ પેવેલિયનમાં પાછા ફર્યા હતા. જોકે ચોથી વિકેટ માટે મુનરો અને બ્રૂસની જોડી જામી હતી અને આ બંનેએ ટીમનો સ્કોર ૪૬ રનથી આગળ ધપાવીને ૧૬૯ રન સુધી પહોંચાડી દીધો હતો. આ જ સ્કોર પર મુનરો ૧૦૧ રન બનાવી રુબેલ હુસેનની બોલિંગમાં આઉટ થયો હતો.